turjo4nis/wikipedia-bn-dump-20250701 huggingface dataset:
পাত্রিক মোদিয়ানো

জঁ-পাত্রিক মোদিয়ানো (, আ-ধ্ব-ব:[ʒɑ̃ patʁik mɔdjano]; জন্ম জুলাই ৩০, ১৯৪৫) একজন ফরাসি ঔপন্যাসিক যিনি ২০১৪ সালে সাহিত্যে নোবেল পুরস্কার লাভ করেন। পূর্বে তিনি ১৯৭২ সালে লে বুলভার দ্য সাঁতুর (Les Boulevards de ceinture)-এর জন্যে গ্রঁ প্রি দু রোমঁ দ্য লাকাদেমি ফ্রঁসেজ, ১৯৭৮ সালে রু দে বুতিক ওবস্কুর (Rue des boutiques obscures) এর জন্যে প্রি গোঁকুর, ২০১০ সালে আঁস্তিতু দ্য ফ্রঁস কর্তৃক সারা জীবনের কৃতিত্ব স্বরূপ প্রি মোঁদিয়াল চিনো দেল দুকা এবং ২০১২ সালে ইউরোপীয় সাহিত্যের জন্য অস্ট্রিয়ার রাষ্ট্রীয় পুরস্কার পুরস্কার অর্জন করেন। তার ৩০টির অধিক সাহিত্যকর্ম বিভিন্ন ভাষায় অনূদিত হয়েছে এবং যার মধ্যে কয়েকটি ইংরেজি ভাষায় অনূদিত হয়েছে।

প্রাথমিক জীবন
জঁ পাত্রিক মোদিয়ানো ১৯৪৫ সালে ফ্রান্সের প্যারিস শহরের পশ্চিমে বুলোইন-বিইয়ঁকুর শহরতলীতে জন্ম নেন। তার বাবা আলবের মোদিয়ানো (১৯১২-৭৭, প্যারিসে জন্ম) ইহুদি বংশোদ্ভূত ছিলেন। তার মা, লুসিয়া কোলপেন, যিনি এছাড়াও লুসিয়া কলপিন নামে পরিচিত, ছিলেন একজন বেলজীয় (ফ্লেমিশ) অভিনেত্রী।

চলচ্চিত্রতালিকা
চিত্রনাট্য
 লাকোঁব, লুসিয়াঁ (লুই মাল-এর সাথে), (১৯৭৩)
 লে ফিল্‌স দে হ্যাসকোয়িঙ দে পাস্কাল ওবেয়ার (১৯৯৫)
 বোঁ ভোয়াইয়াজ (জঁ-পোল রাপেনো-র সাথে), (২০০৩)

পুরস্কার এবং সম্মাননা
 গ্রঁ প্রি দু রোমঁ দ্য লাকাদেমি ফ্রঁসেজ (১৯৭২)
 প্রি গোঁকুর (১৯৭৮)
 প্রি মোঁদিয়াল চিনো দেল দুকা (২০১০)
 ইউরোপীয় সাহিত্যের জন্য অস্ট্রিয়ার রাষ্ট্রীয় পুরস্কার (২০১২)

তথ্যসূত্র

আরও পড়ুন 
 Avni, Ora. "Patrick Modiano: A French Jew?" Yale French Studies, vol. 85 (1994): 227-247. 
 Cook, Dervila. Patrick Modiano's (Auto)Biographical Fictions. Amsterdam & New York: Rodopi, 2005. 
 Flower, John E. (ed.). Patrick Modiano. Amsterdam & New York: Rodopi, 2007. 
 Guyot-Bender, Martine & William VanderWolk. Paradigms of Memory: The Occupation and Other Hi-Stories in the Novels of Patrick Modiano. Frankfurt: Peter Lang, 1998. 
 Kawakami, Akane. A Self-Conscious Art: Patrick Modiano's Postmodern Fictions. Liverpool University Press, 2000.   
 Morris, Alan. Patrick Modiano. Oxford University Press, 1996.  
 Scherman, Timothy H. "Translating from Memory: Patrick Modiano in Postmodern Context", Studies in 20th Century Literature, vol. 16, no. 2 (1992): 289-303.
 VanderWolk, William. Rewriting the Past. Memory, History and Narration in the Novels of Patrick Modiano. Amsterdam: Rodopi, 1997.

বহিঃসংযোগ 

 Le réseau Modiano 
 মার্টিন সিলটন, "সাহিত্যে নোবেল পুরস্কার বিজয়ী: প্যাট্রিক মোদিয়ানো", দ্য টেলিগ্রাফ, অক্টোবর ৯, ২০১৪
 "ফরাসি লেখক প্যাট্রিক মোদিয়ানো ২০১৪ সালে সাহিত্যে নোবেল পুরস্কার বিজয়ী", দ্য গার্ডিয়ান, অক্টোবর ৯, ২০১৪
 "প্যাট্রিক মোদিয়ানো: অতীতের বিষয় আবছা স্মরণ" - ডোরা বার্ডার-এর পর্যালোচনা। এজিএনআই পত্রিকা।

১৯৪৫-এ জন্ম
জীবিত ব্যক্তি
২০শ শতাব্দীর ফরাসি লেখক
২১শ শতাব্দীর ফরাসি লেখক
ফরাসি ভাষার লেখক
ফরাসি নোবেল বিজয়ী
ফরাসি ঔপন্যাসিক
ফ্লেমিশ বংশদ্ভুত ফরাসি ব্যক্তি
ইতালীয়-ইহুদি বংশদ্ভুত ফরাসি ব্যক্তি
Lycée Henri-IV alumni
নোবেল বিজয়ী সাহিত্যিক
প্রিক্স গনকোর্ট বিজয়ী
প্রিক্স মনডিয়াল সিনো ডেল ডুকা বিজয়ী
গ্র্যান্ড প্রিক্স ডু রোমান বিজয়ী
বৌলোনে-বিয়ানকুরর ব্যক্তিত্ব
২০শ শতাব্দীর ফরাসি ঔপন্যাসিক
ফরাসি পুরুষ ঔপন্যাসিক
মাই নেম ইজ রেড

মাই নেম ইজ রেড () ১৯৯৮ সালে প্রকাশিত অরহান পামুকের লেখা তুর্কি উপন্যাস। ২০০১ সালে এরডাগ গোকনার এটি ইংরেজিতে অনুবাদ করেন। পামুক ২০০৬ সালে সাহিত্যে নোবেল পুরস্কার পান। উপন্যাসটি ১৫৯১ সালে উসমানীয় সাম্রাজ্যের অনুচিত্রশিল্পীদের নিয়ে লেখা। এটি পামুককে আন্তর্জাতিক খ্যাতি এনে দেয় এবং নোবেল বিজয়ে অবদান রাখে। পামুকের কাজে জয়েস, কাফকা, মান, নবোকভ, প্রউস্টের প্রভাব দেখা যায়।

এর ফরাসি অনুবাদ ফরাসি প্রিক্স ডু মেইলেউর লিভ্রে এট্রাঞ্জার পুরস্কার ও ইতালীয় অনুবাদ প্রিমিও গ্রিঞ্জানে কাভর পুরস্কার লাভঁ করে। ইংরেজি অনুবাদ ২০০৩ সালে ইন্টারন্যাশনাল ইমপেক ডাবলিন লিটারেরি এওয়ার্ড লাভ করে।

এ পর্যন্ত এটি ৬০টির বেশি ভাষায় অনূদিত হয়েছে।

তথ্যসূত্র

বহিঃসংযোগ
 Orhan Pamuk discusses My Name is Red on the BBC World Book Club
 Murder in miniature: A sixteenth-century detective story explores the soul of Turkey: John Updike writes about My Name Is Red at The New Yorker
 Richard Eder's review at The New York Times
 Extensive excerpts at Book Excerptise
 Medieval Sourcebook - Khosru and Shireen 
 Orhan Pamuk at Nobelprize.org

১৯৯৮-এর উপন্যাস
ঐতিহাসিক উপন্যাস
সাহিত্যে নোবেল পুরস্কার
অরহান পামুকের উপন্যাস
উসমানীয় সাম্রাজ্য নিয়ে উপন্যাস
ইস্তানবুল নিয়ে উপন্যাস
অমিতাভ দাশগুপ্ত

অমিতাভ দাশগুপ্ত ( ২৫ নভেম্বর, ১৯৩৫ — ৩০ নভেম্বর ২০০৭) একজন বাঙালি কবি।

প্রারম্ভিক জীবন 

তিনি অবিভক্ত বাংলার ফরিদপুরে জন্মগ্রহণ করেন। ফরিদপুরের ঈশান স্কুলে তাঁর শিক্ষা জীবন শুরু। ১৯৪৪ সালে তিনি কলকাতার টাউন স্কুলে ভর্তি হন ও ১৯৫৩ সালে তিনি স্কটিশ চার্চ কলেজ থেকে আই.এ. পাশ করেন। সিটি কলেজ থেকে শিক্ষা সম্পন্ন করার পরে তিনি রামকৃষ্ণ মিশন বিদ্যালয়ে শিক্ষক হিসাবে কাজে যোগ দেন। ১৯৫৭ সালে তিনি কলকাতা বিশ্ববিদ্যালয় থেকে এম.এ. পাশ করেন। তিনি জলপাইগুড়িতে আনন্দচন্দ্র কলেজে অধ্যাপনাও করেছেন। জলপাইগুড়ি জেলার ময়নাগুড়ি উচ্চ বিদ্যালয়ের প্রধান শিক্ষক পদেও তিনি নিযুক্ত ছিলেন বহুদিন।

সাহিত্য 
অমিতাভ দাশগুপ্ত বামপন্থী রাজনীতি করতেন। ভারতের কমিউনিস্ট পার্টির সদস্যপদ গ্রহণ করেন তিনি এবং কিছুদিন জেলে কাটে তার। দেশ পত্রিকায় তাঁর কবিতা সর্বপ্রথম ছাপা হইয়েছিল। কমিউনিস্ট পার্টির মুখপত্র কালান্তর পত্রিকার সম্পাদক মণ্ডলীতে ছিলেন। ১৯৮৬ সালে তিনি পরিচয় পত্রিকার সম্পাদক হন। কাব্য রচনার জন্যে নক্ষত্র পুরস্কার এবং প্রসাদ পুরস্কারে সম্মানিত হন। ১৯৮৯ সালে ইন্দো সোভিয়েত কবি সম্মেলনে প্রতিনিধিস্বরূপ রাশিয়া যান অমিতাভ দাশগুপ্ত। ১৯৯৯ সালে তার আমার নীরবতা আমার ভাষা কাব্যগ্রন্থের জন্য পশ্চিমবঙ্গের রবীন্দ্র পুরস্কার প্রাপ্ত হন।

প্রকাশিত গ্রন্থ 
 ছিল উদাসীন পর্যটন (কবিতা)
 ও উজ্জ্বল ফোয়ারার আনন্দ (কবিতা)
 এত যে পাতাল খুঁড়ছি (কবিতা)
 এসো রাত্রি, এসো হোম (কবিতা)
 একশো প্রেমের কবিতা (কাব্যসংকলন)
 আমার নীরবতা আমার ভাষা (কাব্যসংকলন)
 অমিতাভ দাশগুপ্ত শ্রেষ্ঠ কবিতা (কাব্যসংকলন)
 ছিন্নপত্র নয়, ছেঁড়াপাতা (কবিতা)
 লোরকার শ্রেষ্ঠ কবিতা (অনুবাদ কবিতা)
 ভাল আছ কলকাতা (ফিচার)

তথ্যসূত্র 

১৯৩৫-এ জন্ম
বাংলা ভাষার কবি
বাঙালি কবি
রবীন্দ্র পুরস্কার বিজয়ী
২০০৭-এ মৃত্যু
স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
বাঙালি লেখক
ট্রায়াঙ্গুলাম ছায়াপথ

ট্রায়ান্গুলাম ছায়াপথ বা ত্রিভুজাকার ছায়াপথ ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম মেসিয়ার ৩৩ বা এম৩৩ বা এনজিসি ৫৯৮।  এটি পৃথিবী থেকে আনুমানিক ৩ মিলিয়ন আলোক বর্ষ  দূরে অবস্থিত। ট্রায়ান্গুলাম ছায়াপথ হল স্থানীয় বড় ছায়াপথ সমুহের মধ্যে ৩য় তম ছায়াপথ যার প্রতিবেশী হিসেবে আমাদের আকাশগঙ্গা, অ্যান্ড্রোমিডা সহ আরো ৪৪টি ছোট ছায়াপথ রয়েছে। এটি অন্যতম একটি ছায়াপথ যা আমরা খালি চোখে দেখতে পাই।

তথ্যসূত্র

কুণ্ডলিত ছায়াপথ
ধ্রুবমাতা মণ্ডল
মেসিয়ার বস্তু
এনজিসি বস্তু
পিজিসি বস্তু
ইউজিসি বস্তু
বিজ্ঞান ও প্রযুক্তি মন্ত্রণালয় (বাংলাদেশ)

বিজ্ঞান ও প্রযুক্তি মন্ত্রণালয় বাংলাদেশ সরকারের বিজ্ঞান ও প্রযুক্তি বিষয়ক কাজকর্ম দেখাশোনা ও সমন্বয় করে থাকে।

উদ্দেশ্য
বিজ্ঞান ও প্রযুক্তি মন্ত্রণালয়ের প্রধান কাজ হল, বিজ্ঞান ও প্রযুক্তির গবেষণা, উন্নয়ন, সম্প্রসারণ ও সফল ব্যবহারের মাধ্যমে দেশের আর্থ-সামাজিক উন্নতি সাধন করা।

রূপকল্প ও অভিলক্ষ্য
রূপকল্প: বিজ্ঞানমনস্ক জাতি

অভিলক্ষ্য: বিজ্ঞান ও প্রযুক্তি বিষয়ক গবেষণা, প্রযুক্তি উদ্ভাবন, উন্নয়ন, পারমাণবিক বিদ্যুৎ উৎপাদনসহ পরমাণু শক্তির শান্তিপূর্ণ ব্যবহার, প্রচার, প্রসার এবং সফল প্রয়োগের মাধ্যমে দেশ ও জাতির সার্বিক আর্থ-সামাজিক সমৃদ্ধি অর্জনে সহায়তা প্রদান।

অধীন সংস্থা ও দপ্তরসমূহ 
 বাংলাদেশ পরমাণু শক্তি কমিশন
 বাংলাদেশ বিজ্ঞান ও শিল্প গবেষণা পরিষদ
 জাতীয় বিজ্ঞান ও প্রযুক্তি জাদুঘর
 নভোথিয়েটার, ঢাকা
 বাংলাদেশ পরমাণু শক্তি নিয়ন্ত্রণ কর্তৃপক্ষ
 ন্যাশনাল ইনস্টিটিউট অব বায়োটেকনোলজি
 বাংলাদেশ ওশানোগ্রাফিক রিসার্চ ইনস্টিটিউট
 নিউক্লিয়ার পাওয়ার প্লান্ট কোম্পানি বাংলাদেশ লিমিটেড
 বাংলাদেশ রেফারেন্স ইনস্টিটিউট ফর কেমিক্যাল মেজারমেন্টস্‌
 বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার
 বিজ্ঞান ও প্রযুক্তি ফেলোশিপ ট্রাস্ট

আরও দেখুন
বাংলাদেশ সরকার

তথ্যসূত্র

বিজ্ঞান ও প্রযুক্তি মন্ত্রণালয় (বাংলাদেশ)
বাংলাদেশ সরকারের মন্ত্রণালয়
বাংলাদেশে বিজ্ঞান ও প্রযুক্তি
অটো ভারবুর্গ

অটো হাইনরিখ ভারবুর্গ (, ; ৮ই অক্টোবর ১৮৮৩ – ১লা আগস্ট ১৯৭০) একজন জার্মান শারীরতত্ত্ববিদ এবং চিকিৎসক ছিলেন। তিনি ১৯৩১ সালে চিকিৎসাবিজ্ঞানে নোবেল পুরস্কার লাভ করেন।

প্রারম্ভিক জীবন 
১৯০৬ সালে, ভারবুর্গ হামবোল্ড ইউনিভার্সিটি অব বার্লিন থেকে ডক্টর অব কেমিস্ট্রি ডিগ্রি লাভ করেছিলেন। অতঃপর ১৯১১ সালে তিনি হাইডেলবার্গ বিশ্ববিদ্যালয় থেকে ডক্টর অব মেডিসিন ডিগ্রি লাভ করেছিলেন। তিনি ১৯১৮ সালে কাইজার উইলহেল্ম ইন্সটিটিউট ফর বায়োলজির অধ্যাপক হিসেবে নিযুক্ত হয়েছিলেন। অতঃপর প্রথম বিশ্বযুদ্ধের সময় তিনি অভিজাত উলানের (অশ্বারোহী রেজিমেন্ট) একজন কর্মকর্তা হিসাবে কাজ করেছিলেন এবং সাহসিকতার জন্য লৌহক্রুশ (১ম শ্রেণী) পুরস্কার অর্জন করেছিলেন।

তথ্যসূত্র 

১৮৮৩-এ জন্ম
১৯৭০-এ মৃত্যু
চিকিৎসাবিজ্ঞানে নোবেল পুরস্কার বিজয়ী
জার্মান নোবেল বিজয়ী
হামবোল্ড বিশ্ববিদ্যালয়ের প্রাক্তন শিক্ষার্থী
জার্মান শারীরতত্ত্ববিদ
রয়েল সোসাইটির বিদেশি সদস্য
ফকিহ

ফকিহ (বহুবচন ফুকাহা) () ইসলাম ধর্মে ব্যবহৃত একটি উপাধি। ফকিহ বলতে ফিকহ শাস্ত্রে পন্ডিতকে বোঝায়। অর্থাৎ যিনি ইসলামি আইন বা ফিকহে বিশেষজ্ঞ তাকে ফকিহ বলা হয়।

নামকরণ
ফকিহ শব্দটি ফিকহ থেকে এসেছে। শব্দটি আক্ষরিক অর্থে আইনবিদ বা জুরিস্ট হিসেবে ব্যবহার করা যায়।

যোগ্যতা
ফকিহ হওয়ার জন্য ফিকহ শাস্ত্র জানা থাকতে হয়।

আরও দেখুন
মুফাসসির
মুহাদ্দিস
মুফতি
মৌলভি
হাফেজ
মোহাম্মদ হামিদুল্লাহ

বহিঃসংযোগ
 Who is a Faqih - balagh.com

শরিয়াহর আরবি পরিভাষা
ইসলামি আইনি পেশা
মুসলিম ধর্মতত্ত্ববিদ
ইসলামি সম্মানসূচক উপাধি
উপাধি
শরিয়াহ-তে আরবি শব্দ ও বাক্যাংশ
ইসলামি আইন
তাকলিদ

তাকলিদ ( তাক়্-লীদ্, অর্থঃ ঐতিহ্য) একটি ইসলামি আইনি পরিভাষা। এ শব্দটি () থেকে এসেছে যার অর্থ কণ্ঠহার বা রশি। যেমন বলা হয় قلد البعير সে উটের গলায় রশি বেধেছে। আরবিয় ডিকশনারি অনুযায়ী কোন ব্যক্তির কথা বিনা প্রমাণে মানার নাম তাকলিদ। তাকলিদ পারিভাষিক অর্থে বর্তমানে বোঝায় মুজতাহিদের কথা বিনা দলিলে অনুসরণ করা। যে ব্যক্তি তাকলিদ করে তাকে মুকাল্লিদ বলা হয়। কোনো ব্যক্তি যখন সরাসরি কুরআন-হাদীস থেকে বিধি-বিধান জানার মত জ্ঞান রাখেন না তখন কোনো মুজতাহিদের মতের অনুসরণ করেন অর্থাৎ তাকলিদ করেন। যে সকল বিষয় না জানলে তাকলিদ করতে হয় সেগুলো হল - কুরআনের আয়াত, হাদিস, হাদিস সহিহ ও দুর্বল হওয়া সম্পর্কে, হাদিসের সনদ ও রাবীদের পরিচয়, নাসেখ (রহিতকারী), মানসুখ (রহিত) ও ইজমা (ঐকমত্য) সংঘটিত হওয়া বিষয়গুলো, তাখসিস (সীমাবদ্ধকরণ), তাকয়িদ (শর্তযুক্ত করণ) ইত্যাদি দলিলগুলো, শব্দের অর্থ নির্ণয়ের সাথে সংশ্লিষ্ট আরবী ভাষা ও উসুলুল ফিকহ ইত্যাদি। তাকলিদ সাধারণত সেসকল বিধানের ক্ষেত্রেই করা হয় যেগুলো বাহ্যত অস্পষ্ট, দুর্বোধ্য, ব্যাখ্যাযোগ্য এবং গবেষণালব্ধ। এর বিপরীতে যেসব বিধান দ্ব্যর্থতাহীন, সুস্পষ্ট ও অকাট্য, সে সকল বিষয় বা বিধানের ক্ষেত্রে তাকলিদ করার প্রয়োজন পড়ে না। বর্তমানে মুসলিমদের মধ্যে চারটি প্রধান মাজহাব রয়েছে। এগুলো হল হানাফি, শাফি, মালিকি, হাম্বলি। এগুলোর প্রত্যেকটি পৃথক চারজন মুজতাহিদের নামে নামকরণ করা হয়েছে। মাযহাবের অনুসরণ বলতে উক্ত মাযহাবগুলোর মুজতাহিদদের মতের অনুসরণ বুঝানো হয়। সাধারণভাবে এই চারটি মাযহাবের যেকোনো একটির অনুসরণ করা হয়। অবশ্য কেউ যদি জ্ঞান অর্জন করে মুজতাহিদ স্তরে পৌঁছুতে পারেন তাহলে তিনি কারো তাকলিদ না করে সরাসরি নিজে কুরআন হাদিস থেকে বিধান আহরণ করে চলতে পারবেন এবং তখন অন্য সাধারণ মানুষরা তাকে অনুসরণ করতে পারবে। সাধারণ মানুষদেরকে নিজের মাজহাব বাদ দিয়ে ইচ্ছেমতো অন্য মাজহাবের মতামত গ্রহণ করতে নিষেধ করা হয়, তবে দলিল-প্রমাণের ভিত্তিতে অন্য মাজহাব সঠিক মনে হলে সেক্ষেত্রে ভিন্ন মাযহাবের মতামত গ্রহণ করতে বলা হয়। এই তাকলিদি পদ্ধতির সূচনা হয় ৪০০ হিজরির পরে বিশেষজ্ঞরা এই মত দিয়েছেন। হাতের কাছে কোন উৎস না থাকলে  তাকলিদের না বুঝে অনুসরণের দ্বারস্থ হওয়ার প্রয়োজন হয়, আর সেক্ষেত্রে কোরআন হাদীসে সর্বাধিক অগ্রগণ্য, সৎ ও বিশ্বস্ত লোককে অগ্রাধিকার দিতে হবে, তবে তারপরও যদি সমস্যা হয় তাহলে কোরআন ও সুন্নাহর দ্বারা যাচাই বাছাই করে নিশ্চিত হতে হবে, আর যখন সাধ্যে থাকবে না, তখন নির্ভরযোগ্য বলে অনুভূত ব্যক্তিকে তাকলিদ করা যায়, আর সাধ্যে থাকলে কিংবা খটকা লাগলে যাচাই বাছাই করতে বলা হয়েছে সূরা নিসার ৫৯ নং আয়াতে উলীল আমর এর প্রসঙ্গে। তাকলিদ করা বা না করা দুটোরই উদ্দেশ্য হতে হবে আল্লাহ ও তার রাসূলকে অনুসরণ করা।

ইজতিহাদ ও তাকলিদ
শাহ ওয়ালিউল্লাহ  দেহলভী স্বীয় গ্রন্থ ‘হুজ্জাতুল্লাহিল বালিগাহ’তে এবং কাজী সানাউল্লাহ পানিপতি তাঁর তাফসীরে মাযহারীতে বলেন, যে সকল ব্যক্তির ইজতিহাদ করার ক্ষমতা রয়েছে, তাদের জন্য কোন ব্যক্তি বা মাজহাবের তাকলিদ করা জায়েজ হবে না।
শাহ ওয়ালীউল্লাহ বলেন,

সানাউল্লাহ পানিপথী কুরআনে বর্ণিত ‘‘আমরা যেন পরস্পরকে রব হিসেবে গ্রহণ না করি।’’[আল ইমরানঃ ৬৪] এ আয়াতের ব্যাখ্যা প্রসঙ্গে বলেছেন :

তথ্যসূত্র

বহিঃসংযোগ
 
 A lecture on Taqlid titled "Blind Following of Sunni Imam" by Dr. Khalid Zaheer
 The Legal Status of Following a Madhab by Mufti Taqi Usmani
 Understanding Taqlid by Mufti Muhammad Sajaad
 Taqlid (Shaykh Imam Tahir Mahmood al-Kiani)

ইসলামি পরিভাষা
শরিয়াহ-তে আরবি শব্দ ও বাক্যাংশ
ইসলামি আইন
ব্রায়ান ভিটোরি

ব্রায়ান ভিটালিস ভিটোরি (জন্ম: ২২ ফেব্রুয়ারি, ১৯৯০) মাসভিঙ্গো এলাকায় জন্মগ্রহণকারী জিম্বাবুয়ের উদীয়মান টেস্ট ক্রিকেটার। বর্তমানে তিনি জিম্বাবুয়ে জাতীয় ক্রিকেট দলের পক্ষে টেস্ট ও একদিনের আন্তর্জাতিকে খেলছেন। এছাড়াও ঘরোয়া ক্রিকেটে মাসভিঙ্গো, সেন্ট্রালস, সাউদার্ন রক্স ও সাউদার্নসের পক্ষে খেলেছেন।

ঘরোয়া ক্রিকেট 
২০০৫-০৬ মৌসুমে ফেইদওয়্যার ক্লোদিং আন্তঃপ্রাদেশিক প্রতিযোগিতায় মাসভিঙ্গো দলের পক্ষে লিস্ট এ ক্রিকেটে তার অভিষেক ঘটে। মাসভিঙ্গোর তিন খেলাতেই অংশ নিয়ে ১২.০০ গড়ে তিনি তিন উইকেট পান। ২০০৭-০৮ মৌসুমে সাউদার্নসের পক্ষে খেলেন ও প্রথমবারের মতো জিম্বাবুয়ের ক্রিকেটের পুণঃগঠনের পর লোগান কাপে অংশ নেন। এপ্রিল, ২০০৮ সালে ইস্টার্নসের বিপক্ষে সাউদার্নের হয়ে প্রথম-শ্রেণীর ক্রিকেটে অভিষিক্ত হন তিনি। ইস্টার্নসের একমাত্র ইনিংসে তিনি ২/৩৭ লাভ করেন। এছাড়াও তিনি প্রথমবারের মতো ওয়াস্টার্নসের বিপক্ষে টুয়েন্টি২০ খেলায় অংশ নিয়ে ১/১৪ ও তিন রান সংগ্রহ করেন।

আন্তর্জাতিক ক্রিকেট 
বাংলাদেশের বিপক্ষে হারারে স্পোর্টস ক্লাবে তার টেস্ট ক্রিকেটে অভিষেক ঘটে। প্রথম ইনিংসেই তিনি ৪/৬৬ নেন ও ৪ আগস্ট, ২০১১ তারিখে পাঁচ উইকেট লাভ করেন। একই মাঠে ১২ আগস্ট, ২০১১ তারিখে বাংলাদেশের বিপক্ষে অভিষেক ওডিআইয়ে তিনি ৫/৩০ পান। এ বোলিং পরিসংখ্যানটি অভিষেকে যে-কোন জিম্বাবুয়ের খেলোয়াড়দের মধ্যে সেরা বোলিং ও সর্বোপরি ষষ্ঠ সেরা বোলিং পরিসংখ্যান। পরের খেলায়ও তিনি ৫/২০ পান। এরফলে একমাত্র ওডিআই খেলোয়াড় হিসেবে প্রথম দুই খেলাতেই পাঁচ উইকেট লাভের গৌরব অর্জন করেন তিনি। উভয় খেলাতেই তিনি ম্যান অব দ্য ম্যাচের পুরস্কার পান।

কিন্তু ২০১১-১২ মৌসুমে সফরকারী পাকিস্তানের বিপক্ষে তার বোলিং ছিল অত্যন্ত দূর্বলমানের ও সাদাসিদে ধরনের। তার বলগুলোকে পাকিস্তানি ব্যাটসম্যানেরা কভার ড্রাইভ ও পুল শটে ব্যতিব্যস্ত রাখে। একমাত্র টেস্টে তার বোলিং পরিসংখ্যান ছিল ০/১০৩ ও ০/১৫ এবং ওডিআইয়ে ০/৪৩ ও ১/৬২।

তথ্যসূত্র

বহিঃসংযোগ 

জিম্বাবুয়ীয় ক্রিকেটার
১৯৯০-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
সেন্ট্রালসের ক্রিকেটার
মাসভিঙ্গোর ক্রিকেটার
সাউদার্ন রক্সের ক্রিকেটার
সাউদার্নসের ক্রিকেটার
মিড ওয়েস্ট রাইনোসের ক্রিকেটার
বড় লজ্জাবতী

বড় লজ্জাবতী বা শিয়াকাঁটা বা কুচিকাঁটা (), (Mimosa rubicaulis) হচ্ছে Fabaceae পরিবারের মিমোসোডি উপপরিবারের গাছ। পাতা-দ্বিপক্ষল যৌগিক। প্রতি পাতায় ৮-১২ জোড়া পিনা এবং প্রত্যেক পিনায় ১৬-২০ জোড়া পিনিউল থাকে। জুন থেকে ফুল ফোটা শুরু হয়ে শেষ হয় অক্টোবর মাসে। বড় লজ্জাবতীর ফলগুলো চ্যাপ্টা, বাঁকা-লম্বাটে, ৮-১৩ সেন্টিমিটার, এতে ৪-১০ টি বীজ থাকে। পরিপক্ব ফল কতগুলো খণ্ডে বিভক্ত হয়, প্রতি খণ্ডে ১টি করে বীজ থাকে।

তথ্যসূত্র

বহিঃসংযোগ

মিমোসা রুবিকোলিস
নেপালের উদ্ভিদ
ভারতের উদ্ভিদ
বাংলাদেশের উদ্ভিদ
ডোরেমন: নোবিতা'স দ্য লেজেন্ড অব দ্য সান কিং

ডোরেমন: নোবিতা'স দ্য লেজেন্ড অব দ্য সান কিং হলো ডোরেমন মাঙ্গা ধারাবাহিকের উপর ভিত্তি করে নির্মিত একটি জাপানি কম্পিউটার অ্যানিমেটেড চলচ্চিত্র। ২০০০ সালের ৪ মার্চে চলচ্চিত্রটি জাপানে প্রিমিয়ার হয়েছিলো।

অভিনয়ে

কাহিনীসংক্ষেপ
ডোরেমন এবং নোবিতা প্রাচীন সূর্যের রাজ্যে যায়। সেখানে গিয়ে সূর্যের রাজ্যের রাজকুমারের সাথে দেখা করে। তার নাম টিইয়ো। সে পুরোপুরি নোবিতার মতো দেখতে। নোবিতা ও সে নিজেদের মধ্যে অদল বদল করে নেয়। ডোরেমনের দারুণ গ্যাজেটে সে আকৃষ্ট হয়। তার রাজ্যের একজন ডেভিলকে হারাতে ডোরেমন তাকে সাহায্য করে। রাজকুমারের মাকে এবং রাজপ্রাসাদের একটি মেয়েকে ঐ ডেভিল যাদু করে অাটকে রেখেছে। পরবর্তীতে বিভিন্ন দুঃসাহসিক অভিযানের মাধ্যমে নোবিতা, তার বন্ধুরা এবং রাজকুমার তাদেরকে উদ্ধার করে।

আরও দেখুন
 ডোরেমন চলচ্চিত্রের তালিকা

তথ্যসূত্র

বহিঃসংযোগ 
 Doraemon The Movie 25th page 
 

২০০০-এর চলচ্চিত্র
২০০০-এর অ্যানিমে চলচ্চিত্র‎
জাপানি চলচ্চিত্র
জাপানি ভাষার চলচ্চিত্র
ডোরেমনের চলচ্চিত্র
অ্যানিমে চলচ্চিত্র
মেক্সিকোর পটভূমিতে চলচ্চিত্র
মুফতি

'মুফতী' শব্দটি আরবি: ক্রিয়াপদ "أفتى" (আফতা) থেকে এসেছে, যার অর্থ "ধর্মীয় বা আইনগত প্রশ্নের উত্তর প্রদান করা।" এটি اسم الفاعل (কর্তা) রূপে ব্যবহৃত হয়, যার আভিধানিক অর্থ হলো "ফতোয়া প্রদানকারী" বা "ধর্মীয় পরামর্শদাতা।" মুফতি একজন বিশেষজ্ঞ, যিনি কুরআন, হাদিস, এবং ফিকহের আলোকে মানুষের জিজ্ঞাসার সমাধান দেন।

পরিভাষা 
মুফতি হলেন সেই ব্যক্তি, যিনি ইসলামী শরীয়াহ্‌র উপর গভীর জ্ঞান ও প্রজ্ঞার মাধ্যমে কুরআন, হাদিস, ইজমা এবং কিয়াসের আলোকে বিভিন্ন ধর্মীয় ও আইনগত সমস্যার সমাধান প্রদান করেন। তিনি শরীয়াহ্‌র নির্দেশনা অনুসারে ফতোয়া প্রদান করেন এবং মুসলিম উম্মাহকে সঠিক পথনির্দেশ দেন।

যোগ্যতা
একজন ব্যক্তি মুফতি হতে গেলে প্রধানত কয়েকটি ধাপে যোগ্য হতে হয় এবং এই যোগ্যতা ইসলামি পণ্ডিতদের দ্বারা নিশ্চিতভাবে সত্যায়িত হতে হয়। তাকে নিন্মোক্ত জিনিসসমূহ জানতে হয় এটা প্রমাণের জন্য যে সে ফতোয়া দেবার যোগ্য:

 আরবি ভাষায় অভিজ্ঞ
 কোরআন ও হাদীস শাস্ত্রে পারদর্শী
 উসুল আল ফিকহ শাস্ত্রে পারদর্শী
 সামাজিক অবস্থা সম্পর্কে সচেতন

উল্লেখযোগ্য মুফতি 
 মুফতীয়ে আযম বাংলাদেশ ফয়যুল্লাহ রহ.
 মুফতীয়ে আযম বাংলাদেশ আহমদুল হক রহ.
 মুফতীয়ে আযম বাংলাদেশ আব্দুস সালাম রহ.
 মুফতীয়ে আযম পাকিস্তান শফী উসমানী রহ.
 মুফতীয়ে আযম পাকিস্তান ওয়ালী হাসান টুংকী রহ.
 মুফতীয়ে আযম পাকিস্তান রফী উসমানী রহ.
 কাজী আবু সউদ এফেন্দী
 আল্লামা নূহ এফেন্দী
 শায়খ আলভী আল মালেকি 
 মুহাম্মদ ওকারুদ্দীন কাদেরি
 আমিমুল ইহসান
 আবেদ শাহ আল মাদানী 
 আমিনুল হক ফরহাদাবাদী
 মুহাম্মদ আজিজুল হক
 আজিজুল হক আল কাদেরী - ফতোয়ায়ে আজিজিয়ার লেখক
 ওবায়দুল হক নঈমী
 মুফতি আবদুর রহমান
 মুফতী ফয়জুল্লাহ
মুফতি আবদুল্লাহ আল মাসুদ

সমসাময়িকঃ

 সৈয়দ মুহাম্মদ অছিয়র রহমান - ফতোয়ায়ে রহমানিয়ার লেখক।
 আব্দুল ওয়াজেদ
 মুহাম্মাদ আব্দুল মালেক
 মুফতি দিলাওয়ার হোসাইন
 মিজানুর রহমান সাঈদ

আরও দেখুন
 আল্লামা
 প্রধান মুফতি

তথ্যসূত্র

বহিঃসংযোগ

ইসলামি পরিভাষা
ইসলামি সম্মানসূচক উপাধি
মুফতি
শরিয়াহ-তে আরবি শব্দ ও বাক্যাংশ
ধরন অনুযায়ী আইনজীবী
বাংলাদেশের স্থল বন্দরের তালিকা

বাংলাদেশে বর্তমানে সরকার ঘোষিত ২৪ টি স্থলবন্দর (০২ টি প্রস্তাবিত) রয়েছে। যার মধ্যে চালু রয়েছে ১৬ টি (বেনাপোল, ভোমরা, বুড়িমারী, তামাবিল, সোনাহাট, আখাউড়া, নাকুগাঁও, বিলোনিয়া, গোবড়াকুড়া-কড়ইতলী, শেওলা, ধানুয়া কামালপুর, সোনামসজিদ, হিলি, বাংলাবান্ধা, বিবিরবাজার এবং টেকনাফ)। সর্বশেষ স্থলবন্দরটি হলো মুজিবনগর স্থলবন্দর, এটি মেহেরপুরে অবস্থিত বাংলাদেশ স্থল বন্দর কর্তৃপক্ষ সকল স্থলবন্দর তত্ত্বাবধানের দায়িত্বে আছে।

তালিকা  
এই তালিকাটি বাংলাদেশের স্থল বন্দরসমুহের অবস্থানসহ তথ্য নির্দেশ করছে।

প্রস্তাবিত স্থল বন্দর(২৫ ও ২৬ তম)

তথ্যসূত্র

বহিঃসংযোগ 
 বাংলাদেশ স্থল বন্দর কর্তৃপক্ষ 

বাংলাদেশের স্থলবন্দর
বাংলাদেশের পরিবহন সম্পর্কিত তালিকা‎
মুজাদ্দিদ

মুজাদ্দিদ (আরবি:مجدد‎) শব্দের অর্থ সংস্কারক। প্রতি হিজরী শতাব্দিতে মুসলিম সমাজ সংস্কার, মুসলমানদের মধ্যে অনুপ্রবেশকৃত অনৈসলামিক রীতির মূলোৎপাটন এবং ইসলামের প্রকৃত আদর্শ পুনঃপ্রতিষ্ঠিত করার জন্য আবির্ভূত হন।

হাদীসে বলা হয়েছে, 

ইমাম আয-যাহাবি এবং ইবনে হাজার আসক্বালানী ব্যাখ্যা করেছেন যে মুজাদ্দিদ শব্দটি বহুবচন হিসাবেও বোঝা যায়।
মুজাদ্দিদদের মধ্যে বিশিষ্ট আলেম, ইসলামী শাসক এবং সামরিক সেনাপতিও অন্তর্ভুক্ত থাকতে পারে।

মুজাদ্দিদ হিসেবে দাবিকৃত ও আদর্শগণ্য ব্যক্তিগণের তালিকা

মুজাদ্দিদদের নাম পরিচয় কুরআন ও হাদীসে পাওয়া যায় না। সাধারণত নিম্নোক্ত ব্যক্তিদেরকে অনেকে মুজাদ্দিদ মনে করেন।
 উমর ইবনে আবদুল আজিজ (৬০-১০১ হি.)
 আবু হানিফা  (৮০-১৫০ হি.)
 ইমাম শাফি (১৫০-২০৪ হি.)
 আহমদ বিন হাম্বল (১৬৪-২৪১ হি.)
 আবুল হাসান আল আশআরী (২৭০-৩২৪ হি.)
 সালাহউদ্দীন আইয়ুবি (৩২৭-৪০২ হি.)
 ইমাম গাজ্জালি (৪৫০-৫০৫ হি.)
 ইবনে হাযম (৪৭০-৫৯৭ হি.)
 ফখরুদ্দীন আল রাযি (৫৪৩-৬০৬ হি.)
 তৈমুর লং (৮শত হি.)
 দ্বিতীয় মুহাম্মদ (উসমানীয় সুলতান) (৯শত হি.)
 ইবনে হাজার আসকালানী (৭৭৩-৮৫২ হি.)
 জালালুদ্দীন সুয়ুতী (৮৪৯-৯১১ হি.)
 আহমেদ সিরহিন্দি (৯৭১-১০৩৪ হি.) 
 শাহ ওয়ালিউল্লাহ (১১১৪-৭৬)
 আওরঙ্গজেব আলমগীর (১১শত হি.)
  আহমদ রেজা খান বেরলভী (১২৭২-১৩৪০ হি.)
 আশরাফ আলী থানভী (১২৮০–১৩৬২ হি.)
 ফতেহ আলী ওয়াসি  (১২৩৭-১৩০৩ হি.)
 আবু বকর ছিদ্দিক্বী ফুরফুরাবী (১২৬১-১৩৫৮ হি.)
একটি তালিকায় প্রতি শতকে একজন করে ধারাবাহিক ১৪জনের নাম লিপিবদ্ধ করা হয়েছে। হিজরী ১ম শতক যেহেতু প্রিয় নবীজী ছল্লাল্লাহু আলাইহি ওয়া সাল্লাম ও সাহবীদের যুগ তাই এই শতকে কোনো মুজাদ্দিদ নেই।

 ২য় শতকের মুজাদ্দিদ, ইমাম আবূ হানীফা রহমতুল্লাহি আলাইহি।
 ৩য় শতকের মুজাদ্দিদ, ইমাম আহমদ বিন হাম্বল রহমতুল্লাহি আলাইহি।
 ৪র্থ  শতকের মুজাদ্দিদ, আবুল মানসুর মাতুরিদী রহমতুল্লাহি আলাইহি।
 ৫ম শতকের মুজাদ্দিদ, মুহম্মদ আবূ হামিদ গাজ্জালী রহমতুল্লাহি আলাইহি।
 ৬ষ্ঠ শতকের মুজাদ্দিদ, সাইয়্যিদ আব্দুল ক্বাদির জিলানী রহমতুল্লাহি আলাইহি।
 ৭ম শতকের মুজাদ্দিদ, সাইয়্যিদ মুঈনুদ্দীন চিশতী আজমেরী রহমতুল্লাহি আলাইহি।
 ৮ম শতকের মুজাদ্দিদ,  নিযামুদ্দীন আউলিয়া রহমতুল্লাহি আলাইহি।
 ৯ম শতকের মুজাদ্দিদ,  খাজা বাহাউদ্দিন নকশবন্দ বুখারী রহমতুল্লাহি আলাইহি।
 ১০ম শতকের মুজাদ্দিদ, ইমাম জালালুদ্দীন সূয়ূতী রহমতুল্লাহি আলাইহি।
 ১১ শতকের মুজাদ্দিদ,  শায়খ আহমদ ফারুক্বী সিরহিন্দী রহমতুল্লাহি আলাইহি।
 ১২ শতকের মুজাদ্দিদ, শাহ ওয়ালীউল্লাহ মুহাদ্দিছ দেহলভী রহমতুল্লাহি আলাইহি।
 ১৩ শতকের মুজাদ্দিদ,  সাইয়্যিদ আহমদ শহীদ বেরেলভী রহমতুল্লাহি আলাইহি।
 ১৪ শতকের মুজাদ্দিদ, আবু বকর ছিদ্দিক্বী ফুরফুরাবী রহমতুল্লাহি আলাইহি।

আরও দেখুন
ইসলাহ
তাজদিদ

তথ্যসূত্র

বহিঃসংযোগ
Islami Mehfil, Concept Of Revivalist (Mujaddid) In Islam
Shah Waliyu Llah about the Mujaddids 
Al Hafiz Adh Dhahabi about the Mujaddids 

ইসলামি সম্মানসূচক উপাধি
ইসলামি ব্যক্তিত্ব
ইসলামি পরিভাষা
মুজাদ্দিদ
আবুল আব্বাস আল-সাফফাহ

আবুল আব্বাস আবদুল্লাহ ইবনে মুহাম্মদ ইবনে আলী ইবনে আব্দুল্লাহ ইবনে আব্বাস ইবনে আব্দুল মুত্তালিব বা আবুল আব্বাস আস সাফফাহ (أبو العباس عبد الله بن محمد السفاح) (জন্ম ৭২১/৭২২ খ্রিষ্টাব্দ বা ১০৪/১০৮ হিজরী – মৃত্যু. ৯ জুন ৭৫৪ খ্রিষ্টাব্দ) ছিলেন প্রথম আব্বাসীয় খলিফা। যিনি ৭৪৯–৭৫৪ খ্রিষ্টাব্দ প্রথম আব্বাসীয় খলিফা হিসেবে শাসন করেন। ইসলামের ইতিহাসে আব্বাসীয় খিলাফত অন্যতম দীর্ঘতম ও গুরুত্বপূর্ণ খিলাফত।

তথ্যসূত্র

গ্রন্থপঞ্জি 
 
 Muhammad ibn Jarir al-Tabari, History v. 27, "The Abbasid Revolution," transl. John Alden Williams, SUNY, Albany, 1985.

৭২১-এ জন্ম
৭৫৪-এ মৃত্যু
গুটিবসন্তে মৃত্যু
আরব মুসলিম
৮ম শতাব্দীর আব্বাসীয় খলিফা
তথ্য ও সম্প্রচার মন্ত্রণালয় (বাংলাদেশ)

তথ্য ও সম্প্রচার মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের তথ্যসম্পদ উন্নয়ন, তথ্য সংরক্ষণ, তথ্যের নিরাপদ সঞ্চালন, তথ্য অধিকার সংরক্ষণ, অবাধ তথ্য প্রবাহ নিশ্চিতকরণসহ তথ্যসংশ্লিষ্ট বিবিধ আইন, বিধি-বিধান, প্রবিধান প্রণয়ন এবং বাস্তবায়নের লক্ষ্যে কাজ করে থাকে। এছাড়াও একটি বড় অংশজুড়ে রয়েছে ইলেকট্রনিক ও প্রিন্ট গণমাধ্যম সংক্রান্ত কার্যাবলি।

মন্ত্রণালয়ের নামের ইতিহাস 
বাংলাদেশের স্বাধীনতার পর এই মন্ত্রণালয়ের নাম ছিল ‘তথ্য ও সম্প্রচার মন্ত্রণালয়’। পরবর্তীতে মন্ত্রণালয়ের নাম থেকে ‘সম্প্রচার’ শব্দটি অপসারণ করে নাম রাখা হয় ‘তথ্য মন্ত্রণালয়’। তবে ২০২১ সালের মার্চে মন্ত্রণালয়ের নামে পুনরায় ‘সম্প্রচার’ শব্দটি যুক্ত করা হয়। কেননা দেশের সম্প্রচার বিষয়ক কার্যক্রম পরিচালনা এ মন্ত্রণালয়েরই কাজ। এছাড়া তথ্য ও যোগাযোগ প্রযুক্তি বিভাগের সাথে নামের মিল থাকার কারণেও মন্ত্রণালয়ের নাম পরিবর্তের প্রয়োজন দেখে দেয়।

আওতাধীন অধিদপ্তর ও প্রতিষ্ঠানসমূহ 
যে সকল অধিদপ্তর ও প্রতিষ্ঠান তথ্য ও সম্প্রচার মন্ত্রণালয়ের আওতাধীন রয়েছে:

মন্ত্রী ও প্রতিমন্ত্রীগণের তালিকা 
তথ্য ও সম্প্রচার মন্ত্রণালয়ের মন্ত্রী ও প্রতিমন্ত্রীর তালিকা:
 শেখ আবদুল আজিজ 
 শামসুল হুদা চৌধুরী
 শামসুল হুদা চৌধুরী
 নাজমুল হুদা 
 এম শামসুল ইসলাম  
 আবু সাইয়িদ
 এম শামসুল ইসলাম 
 আবুল কালাম আজাদ 
 হাসানুল হক ইনু 
 মোহাম্মদ হাছান মাহমুদ 
 মুরাদ হাসান
 মোহাম্মদ আলী আরাফাত
 নাহিদ ইসলাম (উপদেষ্টা)
 মাহফুজ আলম (উপদেষ্টা)

আরও দেখুন 
 বাংলাদেশের সরকারি সংস্থাসমূহ

তথ্যসূত্র

বহিঃসংযোগ 
 তথ্য ও সম্প্রচার মন্ত্রণালয়ের ওয়েবসাইট

তথ্য ও সম্প্রচার মন্ত্রণালয় (বাংলাদেশ)
বাংলাদেশ সরকারের মন্ত্রণালয়
বাংলাদেশের গণমাধ্যম
আফ্রিকা একাদশ ক্রিকেট দল

আফ্রিকা একাদশ ক্রিকেট দল আফ্রিকা মহাদেশের প্রতিনিধিত্বকারী ক্রিকেট দল। আফ্রো-এশিয়া কাপে দলটি অংশগ্রহণ করে। জগমোহন ডালমিয়া আফ্রিকান ক্রিকেট অ্যাসোসিয়েশন ও এশিয়ান ক্রিকেট কাউন্সিলের তহবিল সমৃদ্ধকরণের লক্ষ্যে আফ্রিকান ক্রিকেট দল প্রতিষ্ঠার কথা উপলদ্ধি করেন ও আফ্রো-এশিয়া কাপের প্রবর্তন করেন। ২০০৫ সালে প্রথমবারের মতো এ প্রতিযোগিতার সূচনা হয়। প্রথম খেলায় আফ্রিকান একাদশ দল এশিয়া একাদশ দলকে মাত্র ২ রানের ব্যবধানে পরাজিত করে। কিন্তু পরের খেলাতেই দলটি হেরে যায়। শেষ খেলাটি বৃষ্টির কারণে পরিত্যক্ত ঘোষিত হয়। পরবর্তীতে টুয়েন্টি২০ ক্রিকেটে এশিয়া একাদশের কাছে ৩-০ ব্যবধানে পরাজিত হয়। ২০০৭ সালে অনুষ্ঠিত ঐ সিরিজটি টুয়েন্টি২০ আন্তর্জাতিক কিংবা টুয়েন্টি২০ মর্যাদাপ্রাপ্ত হয়নি।

খেলোয়াড়দের তালিকা

তথ্যসূত্র 

আফ্রিকায় ক্রিকেট